Document ID: 31991R3296

ΚΑΝΟΝΙΣΜΟΣ (ΕΟΚ) αριθ. 3296/91 ΤΗΣ ΕΠΙΤΡΟΠΗΣ της 12ης Νοεμβρίου 1991 για τον περιορισμό της περιόδου εφαρμογής του συμπληρωματικού καθεστώτος στις συναλλαγές για την εισαγωγή κριθαριού στην Πορτογαλία κατά τη διάρκεια της περιόδου 1991/92
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 251,
τον κανονισμό (ΕΟΚ) αριθ. 3659/90 του Συμβουλίου της 11ης Δεκεμβρίου 1990 για τα προϊόντα που υπάγονται στο συμπληρωματικό μηχανισμό στις συναλλαγές κατά τη διάρκεια του δευτέρου σταδίου της προσχώρησης της Πορτογαλίας (1), όπως τροποποιήθηκε από τον κανονισμό (ΕΟΚ) αριθ. 1715/91 (2), και ιδίως το άρθρο 1,
Εκτιμώντας:
ότι ο κανονισμός (ΕΟΚ) αριθ. 3659/90 προβλέπει ότι ο συμπληρωματικός μηχανισμός στις συναλλαγές εφαρμόζεται κατά τη διάρκεια του δευτέρου σταδίου σύμφωνα με τους όρους που προβλέπονται στα άρθρα 250, 251 και 252 της πράξης προσχώρησης- ότι για τα προϊόντα των κωδικών ΣΟ 1001 90 99, 1003 00 90 και 1005 90 00, ο μηχανισμός αυτός εφαρμόζεται κατά τη διάρκεια των ευαισθήτων περιόδων για την εμπορία της πορτογαλικής παραγωγής- ότι οι περίοδοι αυτοί πρέπει να καθορισθούν για καθένα από τα εν λόγω σιτηρά λαμβάνοντας υπόψη την περίοδο της συγκομιδής-
ότι ο κανονισμός (ΕΟΚ) αριθ. 1367/91 της Επιτροπής της 24ης Μαΐου 1991 περί λεπτομερειών εφαρμογής του συμπληρωματικού μηχανισμού στις συναλλαγές στον τομέα των σιτηρών για τις εισαγωγές στην Πορτογαλία (3) προβλέπει την εφαρμογή του μηχανισμού αυτού για την εισαγωγή κριθαριού στην Πορτογαλία κατά τη διάρκεια της περιόδου από 1ης Ιουνίου έως 30 Νοεμβρίου-
ότι η διάθεση της πορτογαλικής παραγωγής κριθαριού της περιόδου 1991/92 μπορεί να θεωρηθεί ότι έχει εξασφαλισθεί- ότι με τους όρους αυτούς δεν υπάρχει λόγος να συνεχίσουν να υπάγονται οι εισαγωγές κριθαριού στην Πορτογαλία στο συμπληρωματικό μηχανισμό στις συναλλαγές από την 1η Νοεμβρίου 1991-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Κατά παρέκκλιση από το άρθρο 1 του κανονισμού (ΕΟΚ) αριθ. 1367/91, δεν εφαρμόζεται ο συμπληρωματικός μηχανισμός στις συναλλαγές τις εισαγωγές κριθαριού στην Πορτογαλία κατά τη διάρκεια της περιόδου από 1ης Νοεμβρίου έως 30 Νοεμβρίου 1991.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1991. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Νοεμβρίου 1991.

Labels: 3
18